《再和李伯纪舍人韵》
宋代·陈渊

时来将相宁有种，卫青故是民家奴。悬鹑未用叹岁恶，阔网近喜除官逋。

本无得丧任失马，但有言说皆陈刍。从公一饮百壶尽，醉倒不知谁谓吾。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。